ལན།ང་རང་སྔར་དབུས་བོད་ཀྱི་གཞོན་ནུ་ལྷན་ཚོགས་ཀྱི་རྒྱུན་ལས་ཡིན་པའི་སྐབས་སུ།སྤྱི་ཚོགས་དང་ཆབ་སྲིད་ཀྱི་སྡིངས་ཆ་མང་པོ་ཞིག་ལ་སྐད་ཆ་བཤད་པར་ཕྱིན།དེ་བཞིན་བོད་ཀྱི་ཆབ་སྲིད་ཀྱི་གནད་དོན་ཐོག་དེབ་མང་པོ་བཀླགས་ཡིན།ངས་འཛམ་གླིང་གི་འཐབ་རྩོད་མང་པོ་ཞིག་ལ་བལྟས་དུས།གཏམ་བརྗོད་ཀྱི་ལམ་ནས་མི་རིགས་དང་སྐད་ཡིགརིག་གཞུང་སྲུང་སྐྱོབ།དེ་བཞིན་ཆིག་སྒྲིལ་གྱི་ནུས་སྟོབས་སྤེལ་བ།སྤྱི་ཚོགས་ཀྱི་ཞན་ཆ་གསལ་འདོན་བྱེད་པ་སོགས་འཐབ་རྩོད་ཀྱི་ནུས་པ་བཏོན་པ་འདུགདཔེར་ན་རྒྱ་གར་གྱི་རང་བཙན་འཐབ་རྩོད་དང་ཧྤ་རན་སིའི་གསར་བརྗེ་ཆེན་མོ་སོགས་ཀྱི་ནང་གཏམ་བརྗོད་ཀྱིས་ལེགས་སྐྱེས་ཆེན་པོ་ཕུལ་ཡོད་ཀྱང་།བོད་ཀྱི་འཐབ་རྩོད་ནང་དུ་གཏམ་བརྗོད་ཀྱི་སྟོང་ཆ་ཆེན་པོ་ཞིག་འདུག་པས།ང་ལ་གཞོན་ལྷན་གྱི་རྒྱུན་ལས་ལས་ཡུན་མཇུག་བསྒྲིལ་རྗེས།བོད་ཀྱི་གཏམ་བརྗོད་ཚན་པ་ཞིག་བཙུགས་ནས།སྤྱི་ཚོགས་ནང་གོ་རྟོགས་སྤེལ་རྒྱུ་དང་།སྤྱི་ཚོགས་ཀྱི་ཞན་ཆ་གསལ་འདོན་བྱས་པའི་ལེགས་པའི་ཁ་ཕྱོགས་སུ་བསྒྱུར་ནས་འདུན་པ་ཆེ་རུ་གཏོང་ཐབས།དེ་བཞིན་འཐབ་རྩོད་ཀྱི་ནུས་པ་གོང་འཕེལ་གཏོང་རྒྱུ་དང་གཞོན་སྐྱེས་རྣམས་ལ་ལས་ཀ་སྤྲོད་རྒྱུ།དམིགས་བསལ་གྱི་གཏམ་བརྗོད་ལམ་ནས་བོད་ཀྱི་སྐད་དང་རིག་གཞུང་སྲུང་སྐྱོབ་ཡོངས་ཐབས་སོགས་བྱེད་དགོས་པའི་བསམ་བློ་སླེབས་ནས།བོད་ཀྱི་གཏམ་བརྗོད་ཚན་པ་དེ་འགོ་འཛུགས་བྱས་པ་རེད།